CELEX: 62016CN0620
Language: bg
Date: 2016-11-29 00:00:00
Title: Дело C-620/16: Иск, предявен на 29 ноември 2016 г. — Европейска комисия/Федерална република Германия

6.2.2017   
            
            
               BG
            
            
               Официален вестник на Европейския съюз
            
            
               C 38/15
            
         Иск, предявен на 29 ноември 2016 г. — Европейска комисия/Федерална република Германия
   (Дело C-620/16)
   (2017/C 038/20)
   Език на производството: немски
   
      Страни
   
   
      Ищец: Европейска комисия (представители: W. Mölls, L. Havas, J. Hottiaux)
   
      Ответник: Федерална република Германия
   
      Искания на ищеца
   
   Ищецът иска от Съда да постанови следното:
   
               —
            
            
               Федерална република Германия е нарушила Решение 2014/699/ЕС на Съвета (1), тъй като в рамките на двадесет и петата сесия на Ревизионната комисия на OTIF гласувала против установената с това решение позиция и публично изразила възражения както срещу тази позиция, така и срещу предвиденото с нея упражняване на правото на глас от страна на Съюза;
            
         
               —
            
            
               да осъди Федерална република Германия да заплати съдебните разноски.
            
         
      Основания и основни доводи
   
   В подкeрпа на иска си ищецът посочва следното:
   Междуправителствената организация за международни железопътни превози (OTIF), в която освен двадесет и шестте държави членки членува и Европейският съюз, администрира Конвенцията за международните железопътни превози (COTIF).
   В рамките на двадесет и петата сесия на Ревизионната комисия на OTIF са гласувани някои изменения на конвенцията и на притурките към нея. По отношение на някои от тези въпроси Съветът закрепил позицията на Съюза в Решение 2014/699/ЕС.
   В рамките на посочената сесия по два от въпросите Германия гласувала различно от установената в посоченото решение позиция, изразила публично възражение срещу тази позиция и веднъж — и срещу предвидения в решението ред за упражняване на правото на глас от страна на Съюза.
   Това поведение било несъвместимо с посоченото Решение 2014/699/EСя както и с член 4, параграф 3 ДЕС.
   
      (1)  Решение 2014/699/ЕС на Съвета от 24 юни 2014 година за определяне на позицията, която да бъде заета от името на Европейския съюз на 25-ата сесия на Ревизионната комисия на Междуправителствената организация за международни железопътни превози по отношение на някои изменения на Конвенцията за международни железопътни превози (COTIF) и на притурките към нея (ОВ L 293, стр. 26).